SPRÁVA KOMISIE 23. VÝROČNÁ SPRÁVA O IMPLEMENTÁCII ŠTRUKTURÁLNYCH FONDOV /* COM/2012/0633 final */





SPRÁVA KOMISIE 23. VÝROČNÁ SPRÁVA O IMPLEMENTÁCII ŠTRUKTURÁLNYCH FONDOV (2011) Táto správa sa predkladá v súlade s článkom 45 ods. 2 nariadenia (ES) č. 1260/1999 o všeobecných ustanoveniach o štrukturálnych fondoch. Týka sa činností súvisiacich s pomocou zo štrukturálnych fondov na obdobie rokov 2000 – 2006 poskytnutou počas roku 2011. 1. Úvod Rok 2011 bol dvanástym rokom implementácie programov a projektov štrukturálnych fondov v rámci programového obdobia rokov 2000 – 2006. Podarilo sa dosiahnuť úplné plnenie rozpočtu na rok 2011. Čo sa týka platobných rozpočtových prostriedkov, zdroje Európskeho fondu regionálneho rozvoja (EFRR) sa využili na 100,0 %. Okrem vykonávania programov a projektov štrukturálnych fondov z obdobia rokov 2000 – 2006 a príprav na ich ukončenie sa Komisia podieľala aj na implementácii 434 programov na programové obdobie rokov 2007 – 2013 [317 v rámci Európskeho fondu regionálneho rozvoja (ďalej len „EFRR“) a 117 v rámci Európskeho sociálneho fondu (ďalej len „ESF“)[1]]. Podporila sa výmena skúseností, najmä prostredníctvom medziregionálnych a mestských sietí a konferencie s názvom Regióny za hospodársku zmenu: zabezpečenie inteligentného a udržateľného rastu v mestách a regiónoch, ktorá sa konala v dňoch 23. – 24. júna 2011. Na tejto konferencii sa oznámili piati víťazi projektu RegioStars 2011. Víťazi sa vyberali zo 66 prihlásených. Cieľom ocenení RegioStars je identifikovať osvedčené postupy v rámci regionálneho rozvoja a poukázať na originálne a inovatívne projekty, ktoré by mohli byť príťažlivé a inšpiratívne aj pre ostatné regióny. V dňoch 10. – 13. októbra 2011 Komisia spolu s Výborom regiónov zorganizovala deviaty ročník DNÍ OTVORENÝCH DVERÍ „Európsky týždeň regiónov a miest“. Na tomto podujatí sa zišlo vyše 5 700 osôb s rozhodovacími právomocami na miestnej, regionálnej, vnútroštátnej a európskej úrovni a odborníkov na oblasť regionálneho a miestneho rozvoja. Toto podujatie ponúka priestor na spoluprácu a vytváranie sietí, výmenu vedomostí a skúseností a regiónom a mestám dáva možnosť predstaviť svoje úspechy. Zároveň je ideálnou príležitosťou na zvýraznenie synergie medzi politikou súdržnosti a ostatnými politikami EÚ. Poľské predsedníctvo zorganizovalo 19. – 20. októbra 2011 dvojdňovú konferenciu s názvom „Urýchlenie reforiem – podpora z ESF na docielenie lepšej správy vecí verejných“. Podpora lepšej správy vecí verejných sa začala už vo finančnom období rokov 2000 – 2006. Hlavným cieľom vo finančnom období rokov 2007 – 2013 bolo posilniť a implementovať túto podporu . Dňa 17. novembra 2011 sa viac ako 200 hostí z 20 európskych krajín zúčastnilo na rozličných podujatiach v rámci udeľovania ocenení European Public Sector Award (EPSA) 2011. Tieto podujatia sa konali v Maastrichte pod záštitou poľského predsedníctva. Celkovo bolo podaných 274 prihlášok z 32 európskych krajín a zo 7 inštitúcií EÚ. V týchto prihláškach, ktoré posudzoval Európsky inštitút verejnej správy (EIPA), sa nachádzalo veľa osvedčených administratívnych postupov na budovanie potenciálu, pričom na spolufinancovaní mnohých z nich sa podieľa aj ESF. Cieľom EPSA je vytvoriť priestor, v ktorom môžu európske inštitúcie pôsobiace vo verejnom sektore vyniknúť a stať sa príkladom pre zvyšok sveta. 2. Analýza implementácie 2.1. Implementácia rozpočtu 2.1.1. EFRR Plnenie rozpočtu V roku 2011 sa plnenie rozpočtu zameralo na ukončenie programov z obdobia rokov 2000 – 2006. Členské štáty, ktoré mali predĺženú lehotu oprávnenosti, predložili v marci posledné dokumenty o ukončení pomoci. Celková miera využívania prostriedkov dosiahla 100 %, resp. 1 457 mil. EUR (vrátane technickej pomoci) vyplatených na programy. Komisia súbežne riadi predchádzajúce aj súčasné programové obdobie. Po pomalej počiatočnej fáze programov obdobia rokov 2007 – 2013 došlo v roku 2011 k zrýchleniu predkladania žiadostí o platbu. K tejto tendencii sa pridružila aj skutočnosť, že väčšina programov z obdobia 2000 – 2006 dosiahla 95 % maximálnej výšky priebežných platieb, čo viedlo k presunu rozpočtových prostriedkov z obdobia 2000 – 2006 do rozpočtového obdobia 2007 – 2013. V dôsledku toho bolo možné dosiahnuť 100,0 % mieru plnenia platobných rozpočtových prostriedkov pri programoch EFRR, ktoré sa financovali v rámci oboch programových období. Platby na všetky ciele boli nižšie, ako sa pôvodne predpokladalo, čo súviselo najmä s presunom rozpočtových prostriedkov počas globálneho presunu zameraného na zvýšenie rozpočtových prostriedkov na obdobie rokov 2007 – 2013. V rámci cieľa 1 sa vyplatilo 1 205 mil. EUR namiesto plánovaných 1 838 mil. EUR, v rámci cieľa 2 sa vyplatilo 221 mil. EUR namiesto plánovaných 410 mil. EUR a v rámci iniciatívy Interreg sa vyplatilo 16 mil. EUR namiesto plánovaných 108 mil. EUR. Platby vykonané v roku 2011 na programy obdobia rokov 2000 – 2006: || EPUZF || EFRR || ESF || FNURH || Súčet: AT || || 14 394 959,85 || || || 14 394 959,85 BE || 5 254 566,66 || 1 014 831,52 || 14 544 488,07 || || 20 813 886,25 CB || || 15 403 515,36 || || || 15 403 515,36 CE || || 164 048,95 || || || 164 048,95 CY || || 1 401 140,35 || 1 186 299,92 || 170 953,65 || 2 758 393,92 CZ || 4 094 783,06 || || 21 148 761,57 || || 25 243 544,63 DE || 122 789 589,18 || 17 297 754,06 || 57 477 900,89 || || 197 565 244,13 DK || || || 3 541 889,88 || || 3 541 889,88 EE || 2 295 555,74 || || || || 2 295 555,74 ES || 73 787 602,49 || 172 807,37 || 77 731 182,47 || || 151 691 592,33 FI || 3 420 450,33 || 45 415 642,08 || || || 48 836 092,41 FR || 18 412 572,56 || 95 433 002,76 || 8 362 550,00 || || 122 208 125,32 GB || || 21 362 083,49 || 32 151 662,89 || 172 858,60 || 53 686 604,98 GR || 25 084 599,31 || 581 662 512,98 || || || 606 747 112,29 HU || || 60 190 178,63 || 9 650 823,51 || || 69 841 002,14 IE || 9 978 215,00 || || 44 856 572,31 || || 54 834 787,31 IT || 124 807 942,01 || 269 384 078,88 || 112 654 464,59 || 23 936,25 || 506 870 421,73 LT || 5 850 767,25 || || 24 481,07 || || 5 875 248,32 LV || 4 592 410,00 || || 6 367 098,00 || || 10 959 508,00 MT || 210 000,00 || 2 334 881,95 || 493 763,85 || 119 535,31 || 3 158 181,11 NL || 3 351 245,76 || 22 921 011,32 || 1 072 052,50 || || 27 344 309,58 PL || 55 988 004,63 || 643 191,12 || 28 620 387,05 || || 85 251 582,80 PT || 39 271 043,25 || 297 752 430,98 || 11 474 395,22 || || 348 497 869,45 RG || || 978 970,08 || || || 978 970,08 SE || || 9 619 354,82 || 2 922 846,29 || || 12 542 201,11 SI || 633 009,35 || || 2 760 201,06 || 89 052,00 || 3 482 262,41 SK || || 777 989,89 || || 91 453,25 || 869 443,14 Súčet: || 499 822 356,58 || 1 458 324 386,44 || 437 041 821,14 || 667 789,06 || 2 395 856 353,22 Ukončenia pomoci V roku 2011 pokračoval proces preskúmania dokumentov o ukončení pomoci predložených v roku 2010. Zvyšok dokumentov o ukončení pomoci predložili členské štáty v marci 2011, keďže Komisia predĺžila posledný termín oprávnenosti výdavkov v prípade niektorých gréckych a cezhraničných programov o dvanásť mesiacov. Koncom roka 2011 sa z 379 programov vyplatilo celkovo 152 žiadostí o konečnú platbu v hodnote 1 457 mil. EUR. Okrem toho sa v roku 2011 vykonala analýza 138 vyhlásení o ukončení pomoci a 40 záverečných správ. Členským štátom bol zaslaný návrh na ukončenie pomoci pre 33 programov, pričom ďalších 42 listov o ukončení pomoci sa odoslalo a odsúhlasilo 31. decembra 2011. Prípravné práce vykonané v roku 2011 vytvorili pevný základ pre účinný postup ukončenia pomoci v roku 2012, kedy sa ukončia zvyšné programy. Za celé obdobie rokov 2000 – 2006 sa k 31. decembru 2011 členským štátom vyplatila suma 124 308 mil. EUR, čo predstavuje mieru využívania prostriedkov všetkými členskými štátmi rovnajúcu sa 96 % celkových pridelených finančných prostriedkov vo výške 129 584 mil. EUR. Zostávajúce platby sa týkajú platieb zostatkov pri ukončení programov. Neuhradené záväzky Ku koncu roka 2011 dosiahli celkové neuhradené záväzky z predchádzajúcich rokov (RAL – „reste à liquider”) v rámci EFRR výšku 4 856 mil. EUR v porovnaní s koncom roka 2010, keď bola výška celkových neuhradených záväzkov z predchádzajúcich rokov 6 719 mil. EUR. To predstavuje 3,9 % celkovej sumy vyčlenenej na EFRR. Očakáva sa, že po vyplatení konečných zostatkov v rokoch 2012 a 2013 sa miera neuhradených záväzkov bude ďalej znižovať. 2.1.2. ESF Za obdobie rokov 2000 – 2006 sa má ešte ukončiť 239 operačných programov ESF. Dokumenty o ukončení pomoci boli v prípade všetkých 239 programov predložené načas a sú prijateľné. Komisia doposiaľ prijala 212 vyhlásení o ukončení pomoci a 214 záverečných správ. Podarilo sa skompletizovať 84 ukončovacích spisov, čo predstavuje celkovú sumu 445 mil. EUR. V roku 2011 dosiahla spotreba platobných prostriedkov výšku 437 mil. EUR. Celkové neuhradené záväzky (RAL) na konci roka 2011 dosahovali výšku 2 367 miliónov EUR (v porovnaní so sumou 3 004 miliónov EUR v roku 2010). Táto suma predstavuje 3,46 % celkových záväzkov na obdobie rokov 2000 – 2006. Za celé obdobie sa členským štátom ku koncu roka 2011 vyplatila suma 64 492 mil. EUR. Táto suma predstavuje mieru využívania prostriedkov všetkými členskými štátmi rovnajúcu sa 94,09 % celkových pridelených finančných prostriedkov vo výške 68 600 mil. EUR. Na základe výsledkov postupu analýzy ukončovania pomoci sa v roku 2011 vykonali v prípade vyhlásení o ukončení pomoci pri vysoko rizikových programoch cielené audity s cieľom poskytnúť dodatočné uistenie, že zostatkové riziko neprevyšuje úroveň významnosti. 2.1.3. EPUZF V roku 2011 sa na programy v rámci usmerňovacej sekcie EPUZF vyplatili finančné prostriedky v celkovej výške 499,68 mil. EUR, z toho 8,8 mil. EUR sa vyplatilo z pridelených príjmov. Napokon, na platby sa použilo 90,2 % rozpočtových prostriedkov, ktoré boli k dispozícii v roku 2011. Programy z obdobia rokov 2000 – 2006 sa podarilo implementovať pred začiatkom roku 2011. V roku 2011 boli Komisii predložené dokumenty o ukončení pomoci za zostávajúce štyri programy (už v roku 2010 predložili členské štáty dokumenty o ukončení pomoci v prípade 148 z celkového počtu 152 programov regionálneho rozvoja). Komisia usilovne pracovala na ukončení týchto programov. Okrem 19 programov, ktoré Komisia ukončila už v roku 2010, došlo v roku 2011 k ukončeniu ďalších 75 programov. Okrem toho sa v prípade 88 programov navrhol konečný zostatok, z toho sa v 13 programoch vyplatil čiastkový zostatok. Neuhradené záväzky (RAL) z usmerňovacej sekcie EPUZF dosiahli na konci roka 2011 výšku 632,3 mil. EUR, ktorá predstavuje 2,9 % celkových finančných prostriedkov pridelených na obdobie rokov 2000 – 2006. Táto suma je o 551 miliónov EUR nižšia než neuhradené záväzky (RAL) na konci roka 2010 vo výške 1 183,3 mil. EUR 2.1.4. FNURH Celková miera využívania platobných prostriedkov dosiahla 29,03 % a členským štátom sa poukázalo 0,7 mil. EUR. Pokiaľ ide o mieru realizácie platobných rozpočtových prostriedkov, v rámci cieľa 1 sa vyplatilo 0,5 mil. EUR a 0,2 mil. EUR sa vyplatilo na oblasti mimo cieľa 1. Celkové neuhradené záväzky (RAL) v rámci FNURH ku koncu roka 2010 dosiahli 295,7 mil. EUR (v porovnaní s 296,44 mil. EUR v roku 2010). Táto suma predstavuje 7,4 % celkových záväzkov na obdobie rokov 2000 – 2006. Za celé obdobie sa členským štátom ku koncu roka 2011 vyplatila suma 3 640 mil. EUR. Táto suma predstavuje mieru využívania prostriedkov všetkými členskými štátmi zodpovedajúcu 92,5 % celkovej pridelenej sumy v hodnote 3 935 mil. EUR. 3. Súlad a koordinácia 3.1. Súlad s ostatnými politikami EÚ V predchádzajúcich správach sa opisoval pokrok dosiahnutý v súvislosti so zabezpečovaním súladu medzi politikou súdržnosti a inými politickými prioritami EÚ, napr. politika hospodárskej súťaže, vnútorný trh, životné prostredie, doprava a ciele v oblasti rodovej rovnosti. V poslednej ukončovacej etape plnenia programov na obdobie rokov 2000 – 2006 sa v požiadavkách ani v očakávaniach vzťahujúcich sa na riadiace orgány neuskutočnili žiadne osobitné zmeny. 3.2. Koordinácia nástrojov 3.2.1. Štrukturálne fondy a Kohézny fond V období rokov 2000 – 2006 využilo podporu zo štrukturálnych fondov všetkých 25 členských štátov, pričom trinásť členských štátov využilo aj pomoc z Kohézneho fondu určeného na podporu menej prosperujúcich členských štátov. V rámci plánovania a implementácie štrukturálnych fondov (najmä v prípade EFRR) prebieha dôkladná vzájomná koordinácia, ako aj koordinácia s Kohéznym fondom s cieľom zabrániť duplicite pri podpore projektov. 3.2.2. Štrukturálne fondy a Európska investičná banka (EIB)/Európsky investičný fond (EIF) Počas celého obdobia rokov 2000 – 2006 Komisia, EIB a EIF posilňovali vzájomnú spoluprácu prostredníctvom prijatia troch iniciatív: JASPERS, JEREMIE a JESSICA. Podrobné informácie o tejto spolupráci sa uvádzajú v predchádzajúcich správach. Keďže v roku 2010 sa implementácia programov z obdobia 2000 – 2006 dostala do etapy ukončovania pomoci, neexistujú žiadne skutočnosti, o ktorých by bolo potrebné zvlášť informovať. 4. Hodnotenia V roku 2011 Komisia naďalej vykonávala hodnotenia na podporu rozhodovania v rámci problematiky štrukturálnych fondov. Väčšinu hodnotení vzťahujúcich sa na obdobie rokov 2000 – 2006 sa však podarilo dokončiť v roku 2010. EFRR Hodnotenia, ktoré sa začali v roku 2011 a momentálne prebiehajú: - Štúdia hodnotiaca inovačné činnosti s cieľom určiť súčasné pokrokové metódy hodnotenia inovácií v členských štátoch, analyzovať prínosy a obmedzenia dostupných metodík na posudzovanie rozličných druhov inovačných činností, vykonať súbor prípadových štúdií na tému kvalitného hodnotenia a pripraviť usmernenia pre riadiace orgány na podporu hodnotiacich činností, ktoré vykonávajú. Metodické poradenstvo, ktoré Komisia poskytuje členským štátom, zostáva aj naďalej významnou úlohou Komisie. v tejto súvislosti sa budú neustále aktualizovať elektronické a interaktívne zdroje na hodnotenie spoločensko-hospodárskeho rozvoja (EVALSED), pričom sa momentálne pracuje na novej sekcii zameranej na hodnotenie založené na teoretických poznatkoch. ESF V roku 2012 sa ukončili dve hodnotenia, ktoré prebiehali už v roku 2011. Úlohou prvého hodnotenia bolo posúdiť, či má hospodárska kríza dosah na výdavky z ESF. Druhé hodnotenie skúmalo účinnosť a efektívnosť vynakladania finančných prostriedkov z ESF na činnosti v oblasti celoživotného vzdelávania. Ani jedno z uvedených hodnotení sa však nevzťahuje na obdobie rokov 2000 – 2006. EPUZF Hodnotenie ex post programov rozvoja vidieka spadajúcich do rozpočtového obdobia rokov 2000 – 2006 prebiehalo počas celého roka 2011 a ukončilo sa v prvom štvrťroku roka 2012. Hodnotenie dospelo k záveru, že základom úspechu politiky rozvoja vidieka je schopnosť pružne sa prispôsobiť rozličným situáciám v Európskej únii, pričom je zároveň potrebné jasne vymedziť ciele, primeranú oprávnenosť a výberové kritériá, aby sa zachoval dôraz na tieto ciele. Keďže sa po dôkladnej úvahe kládol dôraz najmä na synergiu a komplementárnosť medzi jednotlivými opatreniami, podarilo sa zlepšiť účinnosť tejto politiky. Celkovo možno konštatovať, že táto politika zvýšila alebo udržala zamestnanosť vo vidieckych oblastiach, podporila vidiecke príjmy, prispela k zachovaniu a zlepšeniu životného prostredia a biodiverzity na vidieku a prispela k zlepšeniu kvality života a udržateľnosti vidieckych spoločenstiev. 5. Kontroly Podrobné informácie o výsledkoch kontrol sú uvedené vo výročných správach o činnosti príslušných generálnych riaditeľstiev[2]. 5.1. EFRR Zabezpečenie vierohodnosti programov EFRR z obdobia rokov 2000 – 2006 sa počas príslušných rokov budovalo postupne. Čo sa týka rozsahu pôsobnosti, programy, v ktorých vykonali audit audítori Generálneho riaditeľstva pre regionálnu politiku, predstavujú 43 % celkového počtu vnútroštátnych a regionálnych programov a 76 % plánovaného príspevku z EFRR. Pokiaľ ide o iniciatívu INTERREG, v rokoch 2009 – 2010 sa v prípade 23 skontrolovaných programov, ktoré predstavujú 54 % schváleného príspevku, ukončil osobitný audítorský prieskum začatý v roku 2006. V rámci príprav na ukončenie pomoci sa od roku 2007 uskutočňuje rozsiahly prípravný prieskum zameraný na orgány vydávajúce vyhlásenia o ukončení pomoci. Zámerom daného prieskumu bolo overiť vierohodnosť podkladov spojených s ukončovaním pomoci, ktoré sú základom vyhlásení o ukončení pomoci, t.j. overiť pripravenosť členských štátov na ukončenie pomoci a identifikovať a zmierniť prípadné súvisiace riziká. Základným cieľom bolo dospieť k rozhodnutiu, či sa možno spoľahnúť na audity vykonané vnútroštátnymi orgánmi ako na hlavný zdroj zabezpečenia vierohodnosti v priebehu zvyšku programového obdobia a či majú vyhlásenia o ukončení pomoci vychádzať z príslušných auditov, ktoré by teda predstavovali spoľahlivý zdroj na zabezpečenie vierohodnosti pri ukončení daného programu. Štyridsaťdva auditov, ktoré sa vykonali v rámci tohto prieskumu, spolu s misiami zameranými na audit orgánov vydávajúcich vyhlásenia o ukončení pomoci v rámci pravidelných systémových auditov, ktoré sa začali v roku 2004, umožnilo ku koncu roka 2010 vykonať audity v orgánoch vydávajúcich vyhlásenia o ukončení pomoci, na ktoré pripadalo približne 85 % schválenej sumy pomoci v rámci programov na obdobie rokov 2000 – 2006. Vzhľadom na veľké množstvo auditov, ktoré v uplynulých rokoch vykonalo Generálne riaditeľstvo pre regionálnu politiku na programoch z rozpočtového obdobia rokov 2000 – 2006, a vzhľadom na vysokú mieru pokrytia, ktorá sa docielila na základe uvedenej audítorskej práce, sa generálne riaditeľstvo pri ukončení pomoci zameralo na dva typy auditov: 1. kontroly na mieste vykonávané na vzorke programov pomocou spoločného prieskumu s Generálnym riaditeľstvom pre zamestnanosť, sociálne záležitosti a začlenenie, Generálnym riaditeľstvom pre poľnohospodárstvo a rozvoj vidieka a Generálnym riaditeľstvom pre námorné záležitosti a rybné hospodárstvo s cieľom ukončiť pomoc v rámci štrukturálnych fondov za obdobie rokov 2000 – 2006 v EÚ-25. Memorandum o plánovaní prieskumu vypracované v roku 2009 sa vzťahuje na dve opatrenia: i) audity vykonávané priamo na mieste s cieľom posúdiť kvalitatívne a kvantitatívne hľadiská činností vnútroštátneho auditu, ktoré tvoria základ vyhlásení o ukončení pomoci vydávaných príslušnými orgánmi, vrátane opätovného vykonania auditu na vybranej vzorke 8 až 10 spisov; a ii) audity na posúdenie prijateľnosti vyhlásenia a sprievodnej správy (pozri vyššie). V rámci Memoranda o plánovaní prieskumu pri ukončení pomoci v období rokov 2000 – 2006 v krajinách EÚ-25 vykonalo Generálne riaditeľstvo pre regionálnu politiku v rokoch 2010 a 2011 dvadsaťjeden audítorských misií priamo na mieste v 7 členských štátoch (CZ, DE, ES, IT, IE UK, SK) vrátane niekoľkých programov v rámci iniciatívy Interreg, a tak sa vykonal úplný alebo čiastkový audit 39 programov. Tieto audítorské misie vykonávané v rámci ukončenia pomoci umožnili Generálnemu riaditeľstvu pre regionálnu politiku riešiť osobitné riziká vznikajúce pri ukončení pomoci (napr. retrospektívne projekty, verejné obstarávanie, riešenie nezrovnalostí, výpočet miery chybovosti). Generálne riaditeľstvo tiež vykonalo analýzu vyhlásení o ukončení pomoci a v niektorých prípadoch navrhlo finančné opravy s cieľom odstrániť systémové nedostatky, ktoré sa dostatočne neriešili, alebo spresniť nespoľahlivé miery chybovosti uvádzané vo vyhláseniach o ukončení pomoci. 2. Analýza vyhlásení o ukončení pomoci: riaditeľstvo pre audit patriace pod Generálne riaditeľstvo pre regionálnu politiku preskúma všetkých 379 vyhlásení o ukončení pomoci, ktoré členské štáty predložili pri ukončení programu, v súlade s internými postupmi prijatými Generálnym riaditeľstvom pre regionálnu politiku v roku 2009 s cieľom overiť platnosť žiadostí o konečnú platbu. Hlavný podiel tejto práce sa vykonal predovšetkým v druhej polovici roku 2010 a v roku 2011. Do polovice apríla 2012 sa podarilo dokončiť posúdenie všetkých 379 vyhlásení o ukončení pomoci. Celkovo sa prijalo 336 (89 %) vyhlásení o ukončení pomoci. Čo sa týka zostávajúcich 43 (11 %) vyhlásení o ukončení pomoci, Generálne riaditeľstvo pre regionálnu politiku vykonalo prvotnú analýzu a potom požiadalo dotknuté členské štáty, aby vykonali dodatočný audit alebo aby poskytli doplňujúce informácie. Spomínaných 336 vyhlásení o ukončení pomoci, ktoré GR prijalo, sa týka 15 členských štátov (AT, DK, EL, FI, FR, HU, CY, LV, LX, MT, NL, PL, SE, SK, SL). Spomínaných 43 vyhlásení o ukončení pomoci, ktoré GR zatiaľ neuzavrelo, sa týka 11 talianskych programov, 8 španielskych programov, 5 írskych programov, 4 českých programov, 3 portugalských programov, 3 belgických programov, 5 programov v rámci iniciatívy INTERREG a po jednom programe z Estónska, Nemecka, Litvy a Spojeného kráľovstva. Orgány vydávajúce vyhlásenia o ukončení pomoci klasifikovali svoje audítorské stanoviská v súlade s usmerneniami o vykonávaní ukončenia pomoci takto: nekvalifikované (84 % prípadov), kvalifikované (16 % prípadov, ktoré sa vzťahujú na 4 % sprostredkovateľských platieb) a žiadne stanovisko v troch prípadoch. Príslušné orgány nevydali negatívne, resp. zamietavé stanovisko k žiadnemu z programov. Na základe preskúmania vyhlásení o ukončení pomoci navrhlo Generálne riaditeľstvo pre regionálnu politiku vo svojich záveroch k 147 vyhláseniam o ukončení pomoci finančné opravy v celkovej sume viac ako 1,3 mld. EUR. Navyše je pravdepodobné, že sa nejaké finančné opravy navrhnú aj v niektorých prípadoch, kde prebiehajú dodatočné audity alebo prieskumy. 5.2. ESF V roku 2011 audítori pokračovali v posudzovaní vyhlásení o ukončení pomoci predložených pri ukončení programu v prípade tých programov, pri ktorých sa termín na predloženie dokumentov o ukončení pomoci predĺžil do roku 2011. Súčasťou tejto práce boli aj činnosti nadväzujúce na odoslanie žiadostí o doplňujúce informácie. Na základe výsledkov analýzy ukončovania pomoci sa v roku 2011 vykonalo v prípade vyhlásení o ukončení pomoci pri vysoko rizikových programoch šesť cielených auditov v snahe poskytnúť dodatočné uistenie, že zostatkové riziko neprevyšuje úroveň významnosti. Osem takýchto cielených auditov je naplánovaných na rok 2012. V niekoľkých prípadoch viedol tento postup k stanoveniu prehodnotených finančných opráv. Vo všetkých týchto prípadoch sa začalo nápravné konanie. Čo sa týka rozpočtového obdobia rokov 2000 – 2006, celkové finančné opravy, o ktorých sa rozhodlo v roku 2011, dosiahli výšku 8,6 mil. EUR. Z tejto sumy sa implementovalo už 8,1 mil. EUR. Okrem toho sa v roku 2011 implementovalo aj 10,9 mil. EUR, o ktorých sa rozhodlo v predchádzajúcich rokoch. 5.3. EPUZF Celkove sa ku koncu roka 2011 uskutočnil audit 110 zo 152 programov (72,4 %), ktorý predstavoval 21,8 mld. EUR (96,9 %) z celkových viazaných rozpočtových prostriedkov. Následný audit sa vykonal v prípade 46 programov. K 31. decembru 2011 bolo ukončené preskúmanie vyhlásení o ukončení pomoci predložené členskými štátmi v prípade 146 programov, čo predstavuje 96,1 % celkového počtu programov. 5.4. FNURH Činnosť FNURH sa končí, a tak sa v roku 2011 nevykonali žiadne nové audity v rámci tohto finančného nástroja. Od začiatku programového obdobia 2000 – 2006 Generálne riaditeľstvo pre námorné záležitosti a rybné hospodárstvo uskutočnilo celkovo 58 audítorských misií týkajúcich sa všetkých programov financovaných z jedného fondu (18 programov, ktoré predstavovali pôvodný príspevok z rozpočtu vo výške 3 608,73 mil. EUR, čo je 87,4 % celkového rozpočtu na obdobie rokov 2000 – 2006) a tiež 18 programov financovaných z viacerých fondov, ktoré predstavovali príspevok vo výške 374,58 mil. EUR, čo je 9,2 % celkového pôvodného rozpočtu na obdobie rokov 2000 – 2006. Systémové audity vykonané Generálnym riaditeľstvom pre námorné záležitosti a rybné hospodárstvo pokryli programy predstavujúce 96,6 % celkového pôvodného príspevku FNURH na roky 2000 – 2006. Pokiaľ ide o ostatné programy, uistenie o správnosti sa získava na základe auditov ostatných generálnych riaditeľstiev v oblasti štrukturálnych fondov alebo na základe vnútroštátnych auditov. V prípade 47 vyhlásení o ukončení pomoci je už prvotná analýza dokončená, v zostávajúcich 13 prípadoch táto analýza stále prebieha. Spomedzi 47 analyzovaných prípadov sa prijalo 16 vyhlásení. v prípade zostávajúcich 31 vyhlásení o ukončení pomoci sa preskúmanie „prerušilo“ a členským štátom sa predložila žiadosť, aby poskytli doplňujúce informácie. Doposiaľ členské štáty Generálnemu riaditeľstvu pre námorné záležitosti a rybné hospodárstvo predložili 27 odpovedí, pričom v 14 prípadoch sa vykonala už aj ich analýza. Celkovo teda ešte prebieha preskúmanie 27 vyhlásení o ukončení pomoci (v 14 prípadoch prebieha prvotná analýza a 13 prípadov sa nachádza v štádiu nasledujúcom po ukončení prerušenia). 5.5. OLAF Počas roka 2011 OLAF uskutočnil v členských štátoch 29 misií týkajúcich sa opatrení spolufinancovaných zo štrukturálnych fondov. Počas nich sa uskutočnili kontroly na mieste[3] zamerané na 57 hospodárskych subjektov a 18 misií iného typu bolo vykonaných s cieľom získať informácie alebo pomôcť buď vnútroštátnym správam, alebo justičným orgánom. Rovnako ako v predchádzajúcich rokoch medzi typické problémy, ktoré zistil OLAF v priebehu roka 2011, patrili nesprávne vyhlásenia, nesprávna fakturácia a nedodržiavanie predpisov v oblasti verejného obstarávania, ako aj špecifické prípady konfliktu záujmov pri niektorých verejných súťažiach. V roku 2011 členské štáty oznámili Komisii, v súlade s nariadením (ES) č. 1681/94[4], v znení zmien a doplnení[5], a s nariadením (ES) č. 1828/2006[6], v znení zmien a doplnení[7], približne 3 816[8] prípadov nezrovnalostí, ktoré predstavovali sumu 1 177 mld. EUR vzťahujúcu sa na spolufinancované opatrenia programových období 1994 – 1999, 2000 – 2006 a 2007 – 2013[9]. 6. Výbory pomáhajúce Komisii 6.1. Výbor pre koordináciu fondov (COCOF) Jedinou aktivitou výboru COCOF v roku 2011, ktorá sa týkala implementácie štrukturálnych fondov z obdobia rokov 2000 – 2006, bolo predstavenie analýzy procesu ukončenia pomoci v rámci programov obdobia rokov 2000 – 2006. 6.2. Výbor ESF V roku 2011 sa konali tri plenárne zasadnutia a päť zasadnutí technickej pracovnej skupiny. Technická pracovná skupina na všetkých svojich zasadnutiach v roku 2011 hodnotila pokrok dosiahnutý v rámci procesu ukončovania pomoci z obdobia rokov 2000 – 2006. Okrem toho sa konala aj podrobná prezentácia ponaučení, ktoré si treba vziať z procesu ukončovania pomoci. 6.3. Výbor pre poľnohospodárske štruktúry a rozvoj vidieka (STAR) Generálne riaditeľstvo pre poľnohospodárstvo a rozvoj vidieka V roku 2011 sa konali dve zasadnutia Výboru pre poľnohospodárske štruktúry a rozvoj vidieka. na týchto zasadnutiach sa informovalo o finančnom prístupe, ktorý treba zvoliť pri výdavkoch financovaných prostredníctvom usmerňovacej sekcie Európskeho poľnohospodárskeho usmerňovacieho a záručného fondu v prípade niektorých nezrovnalostí. Stanovisko výboru sa nevyžadovalo. 6.4. Výbor pre štruktúry rybného hospodárstva a akvakultúry (CSFA) Generálne riaditeľstvo pre námorné záležitosti a rybné hospodárstvo Výbor pre štruktúry rybného hospodárstva a akvakultúry (CSFA) sa v roku 2011 zišiel dvakrát. Hlavným bodom programu rokovaní na zasadnutiach bolo ukončenie pôsobnosti nástroja FNURH. 7. Zoznam hlavných projektov, na ktoré prispeli štrukturálne fondy (obdobie rokov 2000 – 2006) CCI_MP || Názov 1999NL053PR001 || Megabanenmarkt Amsterdam 2001ES161PR001 || Circumvalación de Las Palmas - Fase II et Fase III 2001ES161PR002 || Autovía: Albacete-Murcia-Tramo: Albacete-Venta del Olivo 2001ES161PR003 || Proyecto de la presa de la Brena II 2001ES161PR004 || Desaladora de Aqua Marina de Carbonera 2001ES161PR005 || Autovía A-49: Sevilla-Frontera portuguesa. Tramo: San Juan del Puerto-Enlace de Lepe 2001FR162PR001 || Port 2000 Le Havre 2001FR162PR002 || Route Nationale 106 (Languedoc-Roussillon) 2001FR162PR003 || Grand Projet ATMEL 2001PT161PR001 || Terminal de Regasificação de Gás Natural Liquefeito 2001PT161PR002 || Armazenagem subterrânea de gás natural no Carriço-Pombal 2001PT161PR003 || Linha do Douro - Remodelação do troço Cête-Caíde 2001PT161PR004 || IC 10 - Ponte sobre o Tejo em Santarém e acessos imediatos 2002DE161PR002 || Ausbau der Schienenstrecke Berlin - Frankfurt/Oder - Grenze Deutschland/Polen 2002DE161PR003 || Neubau der Bundesautobahn A 17 von Dresden (B 173) - Tschechische Republik 2002DE161PR004 || Neu- und Ausbau der A 113, B 96 und B 96a 2002DE161PR005 || Neubau der Bundesstrasse B 6n in den Abschnitten Wernigerode-Blankenburg und Quedlinburg-Bernburg 2002DE161PR006 || Neubau der Bundesautobahn A71 AD Oberrolingen (A 38) - AS Erfurt-Bindersleben 2002DE162PR001 || Design und Kulturstandort Zollverein 2002DE162PR002 || Propylen Pipeline 2002ES161PR001 || Gran Telescopio de Canarias 2002ES161PR002 || Ampliación de la Darsena de Escombreras en Cartagena 2002ES161PR003 || Ampliación del Puerto de Castellon 2002ES161PR004 || Autovía Ruta de la plata. CN-630-Construccion del tramo del Enlace de Gerena-Enlace de Camas 2002ES161PR005 || Autovía Ciudad Real-Atalaya de Canavate- Tramo: Enlace de Miguelturra - Enlace de Daimiel 2002ES161PR006 || Autovía de Castilla-La Mancha - Tramo: Abia de la Obispalia y Cuenca 2002ES161PR007 || Ampliación del Puerto de Ferrol (Puerto exterior) 2002ES161PR008 || Autovía A-381: Tramo: Jerez - Los Barrios, Provincia de Cadiz 2002ES161PR009 || Autovía de la Plata CN-630 de Gijón a Sevilla. Tramo: Plasencia (Sur) - Canaveral (Este) 2002ES161PR010 || Presa del Arenoso 2002ES161PR011 || Autovía A-92 Sur, Guadix-Almeria. Tramo: Hueneja-Interseccion N-340 2002ES161PR012 || Línea de alta velocidad entre Córdoba y Málaga 2002ES161PR013 || Autovía de Castilla. Tramo Martin de Yeltes-Ciudad Rodrigo 2002ES161PR014 || Planta de regasificación de gas natural licuado en la Isla de Gran Canaria 2002ES161PR015 || Impulsión de la IDAM de Carboneras 2002ES161PR016 || Glapilk, A.I.E. 2002ES161PR018 || Asturiana de Zinc, S.A. 2002ES161PR019 || Conexión Almanzora-Poniente Almenriense. Fase I: Tramo venta del podre Nijar en Almería 2002ES161PR020 || Autopista Santiago de Compostela-Ourense. Tramo: Santiago-Alto de Santo Domingo 2002ES161PR021 || Autovía del Cantábrico - Carretera Nacional 632, de Ribadesella a Luarca. Tramo: Grases (Villaviciosa) - Infanzón (Gijon) 2002ES161PR022 || Delphi Automotive System España, S.A. 2002ES161PR023 || Construcción del nuevo Hospital General Universitario de Murcia 2002ES161PR024 || Autovía del Cantábrico. Carretra Nacional 632, de Ribadesella a Luarca. Tramo: Soto del Barco-Muros de Naon 2002ES161PR025 || Conducción Jucar-Vinalopo 2002ES161PR026 || Autovía Alacant-Alcoit y Villena Ibi. Tramo: Rambla de Rambuchar-Catalla) 2002ES161PR027 || Maspalomas Resort S.L. 2002ES161PR028 || Dupont Ibérica, S.L. 2002ES161PR029 || Autovía de la Plata. Tramo: Valverde de la Virgen-Ardon 2002FR161PR001 || Déviation de Sainte-Marie (Ile de la Réunion) 2002FR162PR001 || Cap 'Découverte 2002FR162PR002 || Grande Halle d'Auvergne 2002FR162PR003 || ATMEL ROUSSET (Bouches du Rhône) Phase 3 2002FR162PR004 || Pikington-Glass France à Seingbouse 2002FR162PR005 || Tunnel du Lioran 2002IE161PR001 || Purchase of diesel railcars 2002IE161PR003 || N 8 Watergrasshill by-pass 2002IE161PR004 || N11 Rathnew-Ashford by-pass 2002IE161PR005 || N18 Hurlers cross by-pass 2002IE161PR006 || N22 Ballincollig by-pass 2003DE161PR002 || AMD Piesteritz 2003ES161PR001 || Nueva carretera de acceso al Puerto de Castellón 2003ES161PR002 || Fibras del Noreste S.A. 2003ES161PR003 || Biotenol Galicia S.A. 2003ES161PR004 || Autovía del Mediterráneo CN-240. Tramo: Nerja-Almuñécar 2003ES161PR005 || Autovía del Cantábrico. Carretera Nacional 632, de Ribadesella a Luarca. Tramo: Vegarrozadas-Soto del Barco 2003FR161PR001 || SEVELNORD 2003FR162PR001 || Lenglet 2003FR162PR002 || Éléctrification des lignes vosgiennes 2003FR162PR003 || Plate-forme multimodale Dourges 2ème phase 2003FR162PR004 || RCEA Limousin 2004IT161PR002 || IVECO-Ristrutturazione stabilimento di Foggia e nuovo Lab. di Ricerca 2005ES161PR007 || FIBRAS DEL NOROESTE [1] Pozri oznámenie o výsledkoch rokovaní o stratégiách a programoch na programové obdobie rokov 2007 – 2013. [2] Uverejnené na webovej stránke http://ec.europa.eu/atwork/synthesis/aar/index_en.htm [3] Nariadenie (ES) č. 2185/1996, Ú. v. ES L 292, 15.10.1996, s. 2. [4] Ú. v. ES L 178, 12.7.1994, s. 43. [5] Nariadenie (ES) č. 2035/2005, Ú. v. EÚ L 328, 15.12.2005, s. 8. [6] Ú. v. EÚ L 371, 27.12.2006, s. 1. [7] Nariadenie (ES) č. 846/2009, Ú. v. EÚ L 250, 23.9.2009, s. 1. [8] 2010: počet oznámených prípadov bol 6 910; celková suma týkajúca sa oznámení predstavovala 1 1546 mld. EUR. [9] Pozri správu Komisie o ochrane finančných záujmov EÚ (COM(2012) 408 final).